Bahiret el Bibane
<s>Bahiret el Bibane (arapski: بحيرة البيبان) je velika laguna na jugoistoku Tunisa, u Vilajetu Médenine.</s>

<s>Karakteristika</s>

<s>Laguna je duga oko 33 km, široka 10 km i ima površinu od 392 km².</s><s>Prostire se blizu libijske granice, a od Sredozemnog mora odvojena je sa dva spruda (Solb el-Gharbi i Solb ech-Charki) koji se gotovo dodiruju.</s><s>Nedaleko od nje leži jedna manja laguna Bahar Alouane i dva slaništa (sebkha).</s>

<s>Laguna je važan rasadnik riba koje se mrijeste u njezinim bogatim vodama i zatim migriraju u more.</s><s>U Tunisu je poznata po velikoj tradicionalnoj ribarskoj brani sa prolazima koji omogućavaju ribama da uđu u lagunu kako bi narasle, a zatim otišle.</s><s>Svojom dužinom od 3,5 km, to je najduža brana ovog tipa na Mediteranu.</s>

<s>Bahiret el Bibane je također važno stanište Ptica vodarica koje se u njoj gnijezde i zimuju.</s><s>U njoj borave patke zviždare (Anas penelope), patke lastarke (Anas acuta), patke žličare (Anas clypeata), sivi ždralovi (Grus grus) i nekoliko vrsta galeba.</s>

<s>Laguna je 7. novembra 2007. uvrštena kao jedan od lokaliteta Ramsarske konvencije.</s>

<s>Izvori</s>

<s>Vanjske veze</s>

<s>Bahiret el Bibane</s>

<s>Jezera u Tunisu
Lagune
Vlažna područja u Tunisu
Zaštićena područja u Tunisu</s>

